**Ministru kabineta noteikumu projekta „Grozījumi Ministru kabineta 2013.gada 26.februāra noteikumos Nr.112 „Emisijas kvotu piešķiršanas kārtība stacionāro tehnoloģisko iekārtu operatoriem”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījumi Ministru kabineta 2013.gada 26.februāra noteikumos Nr.112 „Emisijas kvotu piešķiršanas kārtība stacionāro tehnoloģisko iekārtu operatoriem”” (turpmāk – noteikumu projekts) ir sagatavots saskaņā ar likuma „Par piesārņojumu” 32.2 panta astoto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *Pašreizējā situācija un problēmas*Ministru kabineta 2013.gada 26.februāra noteikumi Nr.112 „Emisijas kvotu piešķiršanas kārtība stacionāro tehnoloģisko iekārtu operatoriem” (turpmāk – noteikumi Nr.112) nosaka kārtību, kādā Vides aizsardzības un reģionālās attīstības ministrija (turpmāk – VARAM), ņemot vērā Eiropas Komisijas apstiprināto iekārtu sarakstu emisijas kvotu sadalei, pieņem lēmumu par emisijas kvotu piešķiršanu operatoram, kurš ir saņēmis siltumnīcefekta gāzu emisijas atļauju (turpmāk – operators), kā arī veic emisijas kvotu piešķīruma grozījumus.Šobrīd Latvijas normatīvajos aktos nav korekti transponēti *Eiropas Komisijas 2011.gada 27.aprīļa lēmumā Nr.2011/278/EK, ar kuru visā Savienībā nosaka pagaidu noteikumus saskaņotai bezmaksas emisiju kvotu sadalei atbilstoši 10.a pantam Eiropas Parlamenta un Padomes Direktīvā 2003/87/EK* (turpmāk – lēmums Nr.2011/278/EK) nosacījumi attiecībā uz Eiropas Savienības Emisijas kvotu tirdzniecības sistēmas (turpmāk – ES ETS) operatoriem piešķiramajiem emisijas kvotu apjomiem, ja operatora stacionārajā tehnoloģiskajā iekārtā (turpmāk – iekārta) ir notikusi darbības daļēja vai pilnīga pārtraukšana vai darbības atjaunošana pēc darbības daļējas vai pilnīgas pārtraukšanas. Šobrīd esošais regulējums neļauj VARAM pieņemt lēmumu par emisijas kvotu piešķiršanas atlikšanu gadījumos, ja operatori nav ziņojuši par izmaiņām iekārtas darbībā, un VARAM nav informācijas, vai emisijas kvotu piešķīrums ir atbilstošs.Ir nepieciešams arī noteikt, ka VARAM ir tiesības pieņemt lēmumu par emisijas kvotu piešķīruma atcelšanu, ja ES ETS operatoram ir atcelta siltumnīcefekta gāzu atļauja, bet iesniegums emisijas kvotu piešķiršanas grozījumiem netiek iesniegts (komersants vai maksātnespējas administrators ignorē savus pienākumus).*Noteikumu projekta mērķis*Noteikumu projekts izstrādāts ar mērķi:* nodrošināt normatīvajiem aktiem atbilstošu emisijas kvotu piešķiršanu;
* novērst potenciāli nepareizu emisijas kvotu apjoma piešķiršanu operatoriem;
* nodrošināt ES ETS papildus uzraudzību attiecībā uz emisijas kvotu piešķiršanu operatoriem.

*Problēmu risināšana ar noteikumu projektu* 1) Tiek precizēts termiņš no kāda tiek izmainīts emisijas kvotu piešķīrums pēc jaudas ievērojamām izmaiņām. Esošajā redakcijā netiek izdalīts atsevišķi jaudas ievērojams palielinājums un samazinājums.2) Tiek precizēti nosacījumi attiecībā uz emisijas kvotu piešķiršanas apjomu apakšiekārtām, kurās ir notikusi darbības daļēja pārtraukšana, un apakšiekārtām, kurās pēc darbības daļējas pārtraukšanas, darbība ir daļēji vai pilnīgi atjaunota. Esošajā situācijā Latvijas normatīvajos aktos nav korekti transponēti lēmuma Nr.2011/278/EK 23.panta 2., 3., un 4.punkts (attiecīgi noteikumu Nr.112 – 20., 21.punkts). Esošajā noteikumu Nr.112 redakcijā iespējamas situācijas, kurās būtu jāpiemēro lēmuma Nr.2011/278/EK 23.panta 2., 3., un 4.punktam neatbilstoša emisijas kvotu piešķīruma kategorija. Piemēram, darbības daļēja samazināšana par 75,2% pēc noteikumu Nr.112 20.punkta redakcijas atbilst 20.1.punktā minētajai kategorijai, kas ir pretēji lēmuma Nr.2011/278/EK redakcijai un Eiropas Komisijas interpretācijai (visas emisijas kvotu piešķiršanas apjoma izmaiņas tiek saskaņotas ar Eiropas Komisiju), kur būtu jāpiemēro 20.2.punktā minētā kategorija emisijas kvotu samazināšanai. Atbilstoši Eiropas Komisijas interpretācijai – sasniedzot tieši 75 % darbības līmeņa samazinājumu vēl joprojām tiek piešķirtas 50% emisijas kvotas, bet pārsniedzot minimāli šo robežu (piemēram, 75,001%), tiek piešķirti tikai 25% emisijas kvotu.3) Tiek noteikts, ka ministrija var pieņemt lēmumu par emisijas kvotu apjoma izmaiņām (t.sk. atcelšanu), ja:* operatoram atbilstoši Latvijas normatīvajiem aktiem ir atcelta siltumnīcefekta gāzu atļauja, tādējādi atbilstoši noteikumu Nr.112 22.punktam emisijas kvotas nepiešķir;
* operatoram nepieciešams grozīt piešķirto emisijas kvotu apjomu pamatojoties uz izmaiņām Eiropas Savienības likumdošanā, kas nosaka kāda aprēķinu metodi nepieciešams lietot konkrētās nozares operatoram. Situācijā, kad tiek veikti grozījumi oglekļa dioksīda pārvirzes riskam pakļauto nozaru sarakstā[[1]](#footnote-1), nav nepieciešamības operatoram iesniegt atsevišķu iesniegumu, jo aprēķinu veikšanai netiek izmantoti jauni dati vai informācija no operatora, bet gan aprēķinu formulā tiek piemērots cits reizinājuma koeficients.

4) Ar noteikumu projektu tiek nodrošināts, ka emisijas reģistra valsts administrators (Valsts SIA Latvijas Vides, ģeoloģijas un meteoroloģijas centrs) atliek emisijas kvotu piešķiršanu operatoram, ja VARAM ir informācija, ka attiecīgā operatora iekārtā ir veiktas tādas darbības vai jaudas izmaiņas, kuras var rezultēties emisijas kvotu apjoma samazināšanā. VARAM šo informāciju iegūst, veicot pastāvīgu operatora datu izvērtēšanu, ņemot vērā operatora iesniegtos verificētos ikgadējos emisiju ziņojumus vai citu operatora sniegto informāciju (kas nav oficiāli iesniegts iesniegums), kā arī ņemot vērā operatoru sniegto informāciju par savas iekārtas darbības līmeņa un ražošanas jaudas izmaiņām, Tādējādi VARAM var pieņemt lēmumu par emisijas kvotu sadales atlikšanu arī, ja operators šādu informāciju nav sniedzis un tādējādi pārkāpis noteikumos Nr.112 iekļautos nosacījumus nodrošinot, ka operatoram netiek piešķirts operatora iekārtās veiktajām darbībām un to izmaiņām neatbilstošs emisijas kvotu apjoms. Šobrīd noteikumu Nr.112 41.punktā ir noteikts, ka operatoram ir pienākums ziņot līdz 20.janvārim vai iekārtu darbībā ir notikušas izmaiņas iepriekšējā gadā. |
| 3. | Projekta izstrādē iesaistītās institūcijas | VARAM |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas emisijas kvotu tirdzniecības sistēmas 66 operatori, kuri veic kādu no likuma „Par piesārņojumu” 2.pielikumā minētajām darbībām un kuriem ir izsniegtas siltumnīcefekta gāzu emisijas atļaujas. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Normatīvā akta projekts sagatavots, ievērojot Eiropas Komisijas 2011.gada 27.aprīļa lēmumu Nr.2011/278/ES, ar kuru visā Savienībā nosaka pagaidu noteikumus saskaņotai bezmaksas emisiju kvotu sadalei atbilstoši 10.a pantam Eiropas Parlamenta un Padomes Direktīvā 2003/87/EK.Pārņemti tie Eiropas Savienības tiesību akta panti, kas attiecas uz emisijas kvotu piešķiršanu jaunām iekārtām un emisijas kvotu apjoma grozījumiem. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā Eiropas Savienības tiesību akta datums, numurs un nosaukums | Eiropas Komisijas 2011.gada 27.aprīļa lēmums Nr.2011/278/ES, ar kuru visā Savienībā nosaka pagaidu noteikumus saskaņotai bezmaksas emisiju kvotu sadalei atbilstoši 10.a pantam Eiropas Parlamenta un Padomes Direktīvā 2003/87/EK. |
| A | B | C | D |
| 19.panta 3.punkts | normatīvā akta projekta 1.punkts | pārņemts pilnībā | netiek pārņemts, paredzot stingrākas vai mazāk stingras prasības |
| 21.panta 3.punkts | normatīvā akta projekta 1.punkts | pārņemts pilnībā | netiek pārņemts, paredzot stingrākas vai mazāk stingras prasības |
| 22.panta 4.punkts | normatīvā akta projekta 7.punkts | pārņemts pilnībā | tiek pārņemts, paredzot stingrākas prasības |
| 23.panta 2.punkts | normatīvā akta projekta 2., 3. un 4.punkts  | pārņemts pilnībā | netiek pārņemts, paredzot stingrākas vai mazāk stingras prasības |
| 23.pants 3.punkts | normatīvā akta projekta 5.punkts | pārņemts pilnībā | netiek pārņemts, paredzot stingrākas vai mazāk stingras prasības |
| 23.panta 4.punkts | normatīvā akta projekta 6.punkts | pārņemts pilnībā | netiek pārņemts paredzot stingrākas vai mazāk stingras prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ?  | 22.panta 4.punkts pārņemts nosakot stingrākas prasības, jo VARAM iepriekš ir saskārusies ar līdzīgiem krāpšanas gadījumiem un nepatiesas informācijas sniegšanu, par operatora iekārtas patieso situāciju. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsts piešķiršanas un finanšu noteikumus (attiecībā un monetāro politiku) | Projekts šo jomu neskar. |
| Cita informācija | Nav |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots publiskai apspriešanai Vides aizsardzības un reģionālās attīstības ministrijas tīmekļa vietnē [www.varam.gov.lv](http://www.varam.gov.lv) 2015.gada 11.novembrī. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Pēc noteikumu projekta ievietošanas tīmekļa vietnē netika saņemti priekšlikumi par noteikumu projektu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus.Nav paredzēta jauno institūciju izveide, likvidēšana, reorganizēšana |
| 3. | Cita informācija | Nav |

**Anotācijas III un IV sadaļa – projekts šo jomu neskar**

Vides aizsardzības un

reģionālās attīstības ministrs K.Gerhards

Vīza: valsts sekretāra p.i.

valsts sekretāra vietniece E.Turka

05.01.2016. 09:00

F.Rūmnieks

67026528, Fricis.Rumnieks@varam.gov.lv

1. Saraksts ar nozarēm pamatojoties uz saimniecisko darbību statistiskās klasifikācijas Eiropas Kopienā (NACE) un rūpnieciskās produkcijas klasifikācijas (Prodcom) kodiem apstiprināts ar *Eiropas Komisijas 2014. gada 27. oktobra Lēmumu Nr. 2014/746/ES, ar ko atbilstoši Eiropas Parlamenta un Padomes Direktīvai 2003/87/EK 2015.-2019. gada periodam nosaka sarakstu ar nozarēm un apakšnozarēm, kurās pastāv būtisks oglekļa dioksīda emisiju pārvirzes risks.* [↑](#footnote-ref-1)